

**NORMATIVA US SERVEI CARMANYOLA**

Benvolgudes famílies,

Ens adrecem a vosaltres per informar-vos que per adaptar-se a les necessitats específiques de l’alumnat, i com a prestació complementària i d’ajuda a l’escolarització, el menjador de l’Institut 4Cantons compta amb un “**Servei de Carmanyola”** per aquells/es alumnes que ho requereixin i les famílies que així ho sol·licitin.

No obstant, degut als requeriments d’espai, logístics i a les normatives sanitàries marcades per complir la regulació específica quant al seu funcionament, i per tant, amb la finalitat de garantir el correcte funcionament d’aquest servei, **el nombre de carmanyoles està restringit a un màxim de 15 famílies**.

Per accedir al servei de carmanyola s’hauran de complir **dos requisits indispensables**:

1. **Justificar dificultats econòmiques.**
2. **Justificar la distancia del domicili familiar vers l’institut.**

El procediment per accedir al servei de carmanyola serà sempre a través de l’AFA qui seran els responsables finals de consensuar quines famílies són aptes per aquest servei. El correu de contacte és:

menjador@4cantons.cat

**El preu per alumne-a/dia del servei de carmanyola és de 2€**. Els i les alumnes que gaudeixin d’aquest servei hauran de complir la mateixa normativa general de Menjador que la resta d’alumnes.

**El procediment diari del servei serà el següent:**

1. Les carmanyoles s’entregaran al matí a la cuinera i es guardaran a les instal·lacions de la cuina de l’institut en refrigeració.
2. Els/les alumnes adherits/es a aquest servei entraran al segon torn de menjador quan la/el monitor/a responsable els notifiqui l’entrada.
3. Les carmanyoles hauran de ser compatibles amb l’ aparell microones. Us recomanem que els materials utilitzats siguin vidre, ceràmica, plàstic ceràmic o silicona.
4. Cada alumne/a serà responsable de recollir la seva carmanyola abans que finalitzi el servei de menjador.

Equip Menjador Institut 4 Cantons